Rakvere Teater on vapralt ette võtnud populaarse filmi, kus peaosi mängisid Billy Cristal ja Meg Ryan. Häbeneda polegi põhjust. Filmistaarid tulevad etenduse ajal vaid õige põgusalt meelde. Igatahes saavad Tarvo Sõmer ja Ülle Lichtfeldt suurepäraselt hakkama. Paremini kui Harry ja Sally. Ka filmi kõige tuntum stseen, kus Sally einelas orgasmi teeskleb, saab laval võimsalt maha mängitud. Kahju muidugi, et etendusse ei mahu kaaseinestaja, kes sama sööki tahaks süüa, mida  Sallygi. Lõbus on ikkagi.